open-index/open-wikipedia-markdown huggingface dataset:
Liste over sanger covret av The Beatles

Denne artikkelen er en liste over sanger The Beatles har covret.
Denne listen er ikke komplett og trenger og utvides

## The Beatles

## Solo
* Got My Mind Set On You (George Harrison) – (James Ray)
* Stand by Me (John Lennon)       –  (Ben E. King)
* Lonesome Town (Paul McCartney)
* If Not For You  (George Harrison)     –    (Bob Dylan)
* Only You (And You Alone) (Ringo Starr)   –  (The Platters)
* Twenty Flight Rock (Paul McCartney)   –    (Eddie Cochran)
* Blue Jean Bop (Paul McCartney)
* All Shook Up (Paul McCartney)          –    (Elvis Presley)
* Absolutely Sweet Marie (George Harrison)-   (Bob Dylan)
* Anna Julia (George Harrison)(spilte elektrisk gitar) (Los Hermanos)

## Se også
* Liste over artister som har covret The Beatles
Minnesundtrinnet

**Minnesundtrinnet** var et lengre opphold i isens tilbaketrekning for 9200 år siden, da strandlinjen lå 192 meter over dagens havnivå. Minnesundtrinnet utgjør i dag en israndavsetning av sand og grus ved Minnesund i Eidsvoll, som ble avsatt langs iskanten. Dette er det siste trinnet i isavsmeltingen på østlandet. Havets høyeste nivå ved Minnesund etter siste istid, den marine grensen, er målt til 192 moh.

## Se også
*Ra (geologi)
*Tjøme-Hvaler-trinnet

## Referanser
Forsøksrådet for skoleverket

**Forsøksrådet (for skoleverket)** ble opprettet ved lov 8. juli 1954. Hovedoppgavene var å bistå Kirke- og undervisningsdepartementet med råd, initiativ og tilsyn vedkommende forsøksvirksomheten i skolene.

## Organisasjon
Rådet fikk sju (senere ni) medlemmer og en forsøksleder, oppnevnt av Kongen i statsråd for henholdsvis tre (fire) og fem år av gangen. Tre medlemmer dannet et arbeidsutvalg. Forsøkslederen kom etterhvert til å stå sentralt i reformarbeidet og styrte rådets kontor, som senere fikk egen kontorsjef. Sekretariatet ble etter hvert sterkt utbygd og hadde rundt 1980 ca. 50 heltidsansatte. Av disse var vel 30 skolekyndige spesialister.

## Oppgaver
Fram til slutten av 1960-årene var Forsøksrådet i særlig grad opptatt av forsøk i tilknytning til den niårige grunnskolen (linjedelt ungdomsskole), jf. lov 10. april 1959 om folkeskolen og lov 13. juni 1969 om grunnskolen. Hertil kom reformer innen lærerutdanningen. Senere kom de andre skoleslagene – gymnas, yrkesskoler, videregående skoler og spesialskoler – sterkere med i forsøksvirksomheten. Rådet avga årlig melding til Stortinget (også publisert i «Norsk Skole»), og utga tidsskriftet «Forsøksnytt» 1970-1984, samt publikasjonene «Forsøk og reform» 1956-1979 og «Informasjon om forsøksarbeid» 1969-1984.

## Avslutning
I juni 1982 vedtok Stortinget å oppheve forsøksloven. Det ble satt opp en avviklingsplan for Forsøksrådet, og det ble formelt nedlagt pr. 31. desember 1984 (det eksisterte et eget Avviklingssekretariat i 1985). Noen uavsluttede prosjekter ble overført til Grunnskolerådet og Rådet for videregående opplæring.

## Arkiv
Arkivet etter Forsøksrådet for skoleverket finnes i Riksarkivet.
## Eksterne lenker
*
Bjørn Olav Holter

**Bjørn Olav Holter** (født 15. juni 1981 i Eidsvoll) også kjent under artistnavnet **Narrenschiff** er en norsk vokalist. Han er mest kjent fra folk metal-bandet Ásmegin. Han har også vært medlem i death metal-band som Illnath, Esgaroth og gjesteartist i Deject.

## Diskografi
**med Esgaroth**
* *Esgaroth * (Demo, 1999)
**med [[Ásmegin]]**
* *Hin vordende sod & sø* (2003)
**med Illnath**
* *Cast into Fields of Evil Pleasure* (2003)
* *Second Skin of Harlequin* (2006)
* *Three Nights in the Sewers of Sodom* (Demo, 2009)
**med 54**
* *PHI* (Demo, 2006)
**med [[Trollfest]]**
* *Kaptein Kaos* (2014)
**med Images at Twilight**
* *Kings* (2015)

## Eksterne lenker
* 
* Bjørn «Narrenschiff» Holter hos metal-archives.com
Liste over soloalbum av The Beatles

Etter The Beatles splittet, fortsatte alle fire medlemmen å gi ut soloalbum.
## Diskografier
*For en komplett liste av album og singler gitt ut av hver av medlemmene i the beatles, se:*

* John Lennons diskografi

* Paul McCartneys diskografi

* George Harrisons diskografi
*
* [[Ringo Starr#Diskografi|Ringo Starrs diskografi]]

*For informasjon om platene til The Beatles selv, se''

* The Beatles' diskografi

## Liste over soloalbum i The Beatles
Costa Blanca

**Costa Blanca** (spansk for *Den hvite kyst*) er en 200 km lang kyststrekning i provinsen Alicante i det østlige Spania. Costa Blanca strekker seg fra Denia i nord til Pilar de la Horadada i sør.

Navnet stammer fra 1957, da flyselskapet British European Airways lanserte sin rute fra London til Valencia og brukte navnet *Costa Blanca* i sin markedsføring. Siden har kysten, som ligger ut mot Middelhavet, blitt til et av Europas mest attraktive turiststeder. Turismeindustrien er velutviklet i området, som blant annet er populært blant britiske og tyske turister. 

I 2007 estimerte de norske konsulatene i Benidorm og Torrevieja at det bodde cirka 23&nbsp;000 nordmenn på Costa Blanca.

Området er tilholdssted for Den norske skole Costa Blanca.

## Referanser


## Eksterne lenker
*
Locking

**[[Locking]]** (opprinnelig kalt «Campbellocking») er en funk-dansestil, som i dag er forbundet med hiphop. Navnet er basert på konseptet av å låse bevegelsene, som går ut på frysing av en rask bevegelse og «låse» den i en bestemt posisjon, og holde den posisjonen i en kort stund og deretter fortsette i samme hastighet som før. Dansen inneholder raske arm- og håndbevegelser, kombinert med mer avslappede hofter og ben. Bevegelsene er generelt ganske store og overdrevet, og ofte veldig rytmisk og tett synkronisert med musikken.

En som danser locking kalles en «locker». En locker bruker vanligvis en særegen klesstil, som fargerike klær med striper og bukseseler. Mange lockere «leker» også med publikum ved å smile eller å gi dem en «high five». Locking ble opprinnelig danset til tradisjonell funk-musikk, for eksempel James Brown-sanger. Funk-musikken er fortsatt tatt i bruk mye i locking, og brukes i mange konkurranser, for eksempel «Juste Debout» i Frankrike.

Locking-dansen ble dannet av Don Campbell på 1960-tallet, og ble populært da The Jackson 5 begynte å gjøre det. I senere tid har locking blitt en del av hiphopdans-kulturen, og har påvirket mange dansestiler, som breakdance, popping og liquid.

## Kjente locking-bevegelser
*Jazz-split
*Knee Drop
*The Lock
*The Double Lock
*Stop and Go
*Scoo B Doo
*Scoobot
*Skeeter Rabbit
*Funky Guitar
*Point
## Eksterne lenker
* Locking på The Red Bull BC One-konkurransen i Berlin i 2005
Eineåsen

**Eineåsen** er en skogkledd ås ved Rykkinn i Bærum kommune i Akershus. Den har en høyde på 303 meter over havet. Åsen har utsikt mot sør over Gommerud og Indre Oslofjord. Åsen har tilsvarende geologi som Kolsås, med permisk lava øverst og kambrosilurske skifre under.

## Referanser
Kader Abdolah

**Kader Abdolah** er forfatternavnet til **Hossein Sadjadi Ghaemmaghami Farahani** (født 12. desember 1954, Arak, Iran). Han er en iransk-nederlandsk forfatter som har bodd i Nederland siden 1988.

Mens han studerte naturvitenskap i Teheran, ble han en del av en venstreorientert undergrunnsbevegelse som arbeidet først mot sjahens og senere mot ayatollahens diktatur. Han skrev for et undergrunnstidsskrift og publiserte sine første fortellinger under pseudonymet Kader Abdolah, et navn han satte sammen av navnene til to kurdiske venner som var blitt drept. I 1985 måtte Abdolah flykte fra Iran. Han tilbrakte to år i Tyrkia før han i 1988 ble invitert til Nederland av FN. I Nederland bodde han først på et asylmottak i Apeldoorn, senere fikk han en bolig i Zwolle. 

Abdolah skriver poesi, noveller og romaner og arbeider for tiden med en ny oversettelse av Koranen. Under pseudonymet Mirza (*kronikør*) skriver han en ukentlig spalte i avisen de Volkskrant.

Han var gjest på TV-programmet Grosvold den 24. april 2009.

## Bibliografi
* 1993 – *De adelaars* 
* 1995 – *De meisjes en de partizanen*
* 1997 – *De reis van de lege flessen*
* 1998 – *Mirza* 
* 2000 – *Spijkerschrift* (Engelsk oversettelse i 2006 "My Father's Notebook"). – Utgitt på norsk først som "Spikerskrift", senere utgaver har tittelen *Min fars notatbok*. Oversatt fra nederlandsk av Guro Dimmen. (Gyldendal, 2002)
* 2001 – *De koffer*
* 2001 – *Een tuin in zee*
* 2002 – *Kélilé en Demné*
* 2002 – *Sophia's droë vrugte*
* 2003 – *Portretten en een oude droom*
* 2003 – *Karavaan* 
* 2005 – *Het huis van de moskee*.  – Utgitt på norsk som "Huset ved moskeen". Oversatt fra nederlandsk av Guro Dimmen. (Gyldendal, 2007)
* 2008 – *De boodschapper* en *De Koran: een vertaling*. (To bøker solgt sammen: *De boodschapper* – om livet til profeten Mohammad og *De Koran* – Abdolahs nederlandske gjenfortelling  av Koranen). – Utgitt på norsk som *Sendebudet Muhammad* og *En vandring gjennom Koranen*. Oversatt fra nederlandsk av Guro Dimmen. (Gyldendal, 2009)
* 2011 – *De koning*.  – Utgitt på norsk som *Kongen: en roman*. Oversatt fra nederlandsk av Guro Dimmen. (Gyldendal, 2012)

## Referanser


## Eksterne lenker
*
The Capitol Albums, Volume 1

***The Capitol Albums, Volume 1*** er en samleboks som inneholder The Beatles' amerikanske album gitt ut i 1964 på Capitol Records. Boksen, som inneholder den offisielle stereoversjonen av sangene på CD, ble gitt ut i sent 2004. CD-ene ble mastret fra bånd fra Capitol Records hvelv, som ble gjort klar av Capitol A&R-leder Dave Dexter jr., som la til reverb på flere av sporene og simulerte stereo på mono spor.

Samleboksen debuterte på Billboard 200 den 4. desember 2004 som nummer 35 med ett salg på 37&nbsp;303 kopier. Den lå 6 uker inne på lista. Boksen ble sertifisert med gull og platina av RIAA, den 17. desember 2004.

## Oversikt over plater i boksen
Hver disk i boksen inneholder stereo og mono versjonen av albumet. Se under for lenker til artikler for hvert individuelle album.

## Promosjonell disk
I ukene før samleboksen ble gitt ut, ble en disk kalt *Sampler* sirkulert for å promotere albumet.

### Sporliste
Alle sanger av Lennon/McCartney, unntatt hvor annet er merket. Alle sporene går igjen to ganger, først i stereo (spor  1-8) og så i mono (spor 9-16).
#«All My Loving»
#«I Wanna Be Your Man»
#«I Call Your Name»
#«Roll Over Beethoven» (Berry)
#«Things We Said Today»
#«If I Fell»
#«She's a Woman»
#«I'm a Loser»

## Utgivelsesdetaljer
Samleboksen ble gitt ut i forskjellige land i november 2004.

## Eksterne lenker
* 
* Capitol Records presseskriv 
* Bruce Spizer Essay
Liste over Færøyenes sosialministre

**Sosialministeren** (færøysk: *landsstýrismaðurin í almannamálum*) er medlem av Færøyenes regjering og sjef for Sosialdepartementet. Sosialdepartementet har ansvar for blant annet arbeidsmarkedstiltak, barnevern, familie, eldre, funksjonshemmede, pensjoner og trygder, likestilling og boliger. Før innføringen av departementsstrukturen i 1998, fulgte sosialsakene som regel arbeids- og helsesaker. Sosial- og helsedepartementet ble opprettet i 1998, delt i 2002, slått sammen i 2004, og delt igjen i 2008.

## Fotnoter



## Referanser
Popping

:*«Popping» er også navnet på en spilleteknikk på [[bassgitar]].*
**[[Popping]]** er en robotlignende hiphopdans fra 70-tallet. Den kommer fra California og er delinspirert av locking. Kjente poppere er bl.a. Phillip «Pacman» Chbeeb, Salah og . Noen kjente popping-understiler er boogaloo, bopping, liquid, miming, robot, ticking, tutting, fingertutting og waving.
Magaluf

**Magaluf** er en by på den spanske middelhavsøya Mallorca. Den er et populært reisemål for sydenturister, særlig unge, og ligger i kommunen Calviá, ca. 24 kilometer fra hovedflyplassen på øya.

Den svenske popartisten Orup sang i 1992 om byen i melodien «Magaluf».

## Referanser
Hålandsdalen leirskole

**Hålandsdalen leirskole** er en kommunal leirskole på Holdus i Hålandsdalen i Bjørnafjorden kommune i Vestland.  

Skolen drives av Bergen kommune, og har seks ansatte lærere og ansatte tilknyttet kjøkken, internat og drift. Rektor er Anne Martinsen. Leirskolen har helårsdrift og tar ukentlig imot cirka 70 elever på 6. eller 7. trinn. Hålandsdalen leirskole gjennomfører årlig den internordiske leirskolen for 10. klassinger fra noen av Bergens vennskapsbyer, Göteborg, Aarhus og Åbo. 

## Eksterne lenker
* Bergen kommunes side for Hålandsdalen leirskole 
*Utdanning.no side for Hålandsdalen leirskole: https://utdanning.no/arbeidsliv/982698375
Slaget om Guadalcanal

**Slaget om Guadalcanal**, også kjent under kodenavnet **Operasjon Watchtower** av allierte styrker, var en serie land-, sjø- og luftslag i Stillehavskrigen rundt Guadalcanal i Salomonøyene mellom 7. august 1942 og 9. februar 1943.

Slaget sto mellom de allierte (fortrinnsvis amerikanske styrker) og japanske styrker og var den første store offensiven de allierte hadde mot Japan. Noen mener at slaget om Guadalcanal var et vendepunkt i krigen mot Japan under andre verdenskrig, sammen med slaget om Midway.

Den 7. august 1942 landet allierte styrker, hovedsakelig amerikanske,  på øyene Guadalcanal, Tulagi, og Florida i de sørlige Salomonøyene. De ville nekte japanske styrker å true forsynings- og kommunikasjonlinjene mellom USA, Australia og New Zealand. De allierte hadde også planlagt å bruke Guadalcanal og Tulagi som baser for senere å kunne nøytralisere den store japanske basen i Rabaul på New Britain. De allierte overveldet de undertallige japanske forsvarerne, som hadde okkupert øyene siden mai 1942, og hadde erobret Tulagi og Florida, samt en flyplass (senere kalt Henderson Field) som var under bygging på Guadalcanal. Store amerikanske marinestyrker støttet landgangen.
 
Overrasket over den allierte offensiven, gjorde japanerne flere forsøk på å gjenerobre Henderson Field. Tre store bakkekamper og sju store sjøslag samt kontinuerlig, nesten daglige luftkamper kulminerte i det avgjørende Sjøslaget om Guadalcanal i begynnelsen av november 1942, der det siste japanske forsøket på å ta Henderson Field fra hav og land, ble beseiret. I desember 1942 ga japanske styrker opp alle planer om å gjenerobre Guadalcanal og evakuerte deretter sine gjenværende styrker den 7. februar 1943 og overga dermed øya til de allierte. Slaget om Guadalcanal var en betydelig strategisk seier for de allierte styrker over japanerne i Stillehavet. De japanske styrkene hadde nådd toppen av sine erobringer i Stillehavet.

## Slag
* Slaget ved Cape Esperance
* Slaget om Tenaru
* Slaget om Øst-Salomonøyene
* Slaget om Edson's Ridge
* Slaget om Henderson Field
* Slaget om Santa Cruz-øyene
* Sjøslaget om Guadalcanal
* Slaget ved Tassafaronga

## Se også
* Rapport fra Guadalcanal, film fra 1943 som omhandlet slaget om Guadalcanal.

## Eksterne lenker
*
Liste over Færøyenes utenriksministre

**Utenriksministeren** (færøysk: *landsstýrismaðurin í uttanríkismálum*) har fra 2008 til 2011 vært en egen ministerpost i Færøyenes regjering, etter at denne oppgaven tidligere har tilfalt statsministeren. Utenriksdepartementet har blant annet ansvaret for å markedsføre Færøyene som reisemål internasjonalt, samt å opprettholde øyenes kontakt med regionale og internasjonale organisasjoner som Nordisk råd, FN, EU, EFTA og UNESCO.

## Eksterne lenker
* Statsministre og regjeringer siden 1948
MAS M38

**MAS M38 (Pistolet Mitrailleur MAS modèle 38)** er en fransk maskinpistol i kaliber 7,65 x 20 mm (7,65mm Long).

Den ble approbert av det franske forsvar i 1938, men produksjonen startet først i 1939. Den er en utvikling av den eksperimentelle MAS M35. Under den tyske okkupasjonen av Frankrike i andre verdenskrig fortsatte tyskerne produksjonen av våpenet under betegnelsen **MP722(f)**. Benito Mussolini ble skutt 28. april 1945 av italienske partisaner med en MAS M38. Produksjonen stanset i 1946, men ble brukt av fransk politi frem til 1950-tallet, da den ble erstattet av MAT-49.

## Referanser
Leconte de Lisle

**Charles Marie René Leconte de Lisle** (født 22. oktober 1818 i Saint-Paul på øya Bourbon i Det indiske hav, død 17. juli 1894 i Voisins i departementet Seine-et-Oise i Frankrike) var en fransk dikter. Han regnes som lederen av *[[Les parnassiens]]*.

## Liv og virke
### Bakgrunn
Leconte de Lisle var sønn av en feltskjær, som oppdro ham strengt og sendte ham til Østindia for at han skulle forberede seg til et liv som forretningsmann. Etter denne reisen dro han til Rennes for å fullføre utdannelsen, og studerte gresk, italiensk og historie. Han vendte tilbake til Réunion én eller to ganger, men slo seg ned i Paris for godt i 1846. 

### Dikter
I Paris ga han ut sin første diktsamling, *La Venus de Milo* («Venus fra Milo»), som skaffet ham mange beundrere. I 1873 ble han biblioteksassistent ved Palais du Luxembourg, og i 1886 ble han valgt inn i Académie française som Victor Hugos etterfølger. Foruten en mengde diktsamlinger og tragedier etter gresk mønster ga han ut en rekke prosaoversettelser av Theokrit, Homer, Hesiod, Aiskhylos, Sofokles, Evripides og Horats. Komponisten Jules Massenet har satt musikk til hans tragedie *Les Érinnyes*.

Leconte de Lisles ideal var en *poésie objective*. Denne skulle ikke gi uttrykk for noe lyrisk «jeg»s romantiske følelsesutgydelser, men presentere for det meste deskriptivt sine skjønne, belevne og ubelevje *sujet*s fra samtids og fortid, men også i dikts form skildre gamle og nye mytologike og kosmologiske forestillinger. Slik som var vanlig den gan, presenterte han sine dikt i tidsskrifter og fra tid til annewn i samleverker. I 1852 utgav han *Poèmes antiques*, i 1862 *Poèmes barbares*, 1873 *Les Érinnyes*, 1884 *Poèmes tragiques*. Hans formfullendt sisselerte, heller kjølige dikt, vakte etterhvert beundring hos literatturkritikere og litteraturkjennere, og hans bolig i Paris ble sentrum for tilhengere av den parnassiske skole (*Parnassiens*), som han ble betraktet som ledestjerne for. 

Hans diktning er inspirert av de antikke poetene, den har en klassisk korrekt rytme, og er rik på eksotiske beskrivelser og fremmedartede navn. Samtidig er den preget av *impassibilité*, en viss avstand til sitt emne, som gjør at den kan virke kald. Under de strenge estetiske kravene ligger en dyp pessimisme, som fikk Leconte de Lisle til å ta tilflukt i antikken og i myter og religioner i det gamle India.

## Verker

### Diktsamlinger
* *La Venus de Milo* (1846)
* *Poemes antiques* (1852)
* *Poemes et poesies* (1854)
* *Le Chemin de la croix* (1859)
* *Poèmes tragiques* (1884)
* *Derniers poèmes* (1899)
* *Prèmieres poésies et lettres intimes* (1902)

### Tragedier
* *Les Érinnyes* (1872)
* *L'Apollonide* (1888)

## Referanser


## Kilder
* *[[Encyclopædia Britannica]]*, 1911, «Leconte de Lisle».

## Litteratur
* Jean Dornis: *Leconte de Lisle intime*. Paris: A. Lemerre, 1895.
* Fernand Calmettes: *Un Demi-siecle litteraire, Leconte de Lisle et ses amis*. Paris: Libr.-impr. réunies, 1902.
* Robert Thomas Denommé: *Leconte de Lisle*. New York: Twayne Publishers, 1973.
Maria Magdalena församling

**Maria Magdalena** er en församling (sogn) i Stockholms stift på Södermalm i sentrale Stockholm. Sognekirken: Maria Magdalena kyrka som ligger på hjørnet av Hornsgatan og Bellmansgatan med postnr 11847.

## Se også
* Maria Magdalena
* Mariatorget

## Eksterne lenker
* Maria Magdalena församling
Landslaget for norskundervisning

**Landslaget for norskundervisning** (LNU) er en landsomfattende ideell organisasjon som arbeider for å styrke norskfaget på alle undervisningstrinn fra barnehage til universitet. LNU er språk- og fagpolitisk uavhengig og ønsker å være en pådriver til debatt om norskfaglige emner både innen undervisningssektoren og i samfunnet ellers. LNU gir ut tidsskriftet *[[Norsklæreren]]* og aktuelle norskfaglige bøker i en egen skriftserie i samarbeid med Fagbokforlaget.

## Eksterne lenker
* 
*
Jungelboka (norsk musikal)

***Jungelboka*** er en musikal basert på  Rudyard Kiplings bøker med samme navn, som hadde première på Bryggeteatret i Norge i november 1989. 
Musikalen ble koreografert og regissert av Wayne McKnight. Svein Gundersen har skrevet musikken og Arne Lindtner Næss og Wayne McKnight har skrevet manus. 
Det var Bryggeteatrets daværende teatersjef Trond Lie som ba Wayne McKnight om å lage en teaterversjon av Jungelboka.

Det var opprinnelig meningen å vise 40 forestillinger, men i løpet av tre år ble musikalen vist hele 200 ganger, med  publikummere.

## Sanger
;1. akt
* Jungelens lov&nbsp;– Ensemble
* Digger digger&nbsp;– Shere Khan, Lulu, Tabaqui
* Sove søtt&nbsp;– Kaa
* O-I-O-A&nbsp;– Bagheera, Kaa
* Lille Frosk&nbsp;– Bagheera
* Eggedosis&nbsp;– Baloo
* Den enes død blir den annens brød&nbsp;– Lulu, Tabaqui
* Jeg og mine brødre&nbsp;– Gråbror, Mowgli, ulvene
* Dem håner meg&nbsp;– Shere Khan
* Månen ser alt&nbsp;– Raksha
* Mowgli&nbsp;– Raksha, Gråbror, Mowgli, ulvene
* Jeg må få min rett&nbsp;– Shere Khan, Lulu, Tabaqui, ulvene

;2. akt
* Ikke tenk på morgendagen;– Baloo, Mowgli
* Uansvarlig&nbsp;– Bagheera, Baloo
* Synd å si det&nbsp;– Bagheera, Kaa
* Klin kokos banana&nbsp;– Apene, Kong Loui
* Jeg vil bli som du&nbsp;– Kong Loui, Mowgli, apene
* Er du klar for meg, baby?&nbsp;– Kong Loui, Baloo, apene
* Tara&nbsp;– Gråbror
* To bør man være&nbsp;– Mira
* Lykken smiler til meg&nbsp;– Shere Khan, Lulu, Tabaqui
* Nå går jeg ned&nbsp;– Shere Khan, Lulu, Tabaqui, Kaa
* Finale&nbsp;– Bagheera, Raksha, Baloo, Lulu, Tabaqui, Gråbror, Mowgli, Mira, ensemble

Musikken er utgitt på CD og kassett to ganger, først med det originale ensemblet i 1989, og senere med ensemblet fra Det norske teatret i 1992.

## Rolleliste

## Band

## Eksterne lenker
* *[https://sceneweb.no/nb/artwork/5767/Jungelboken_AKA%20Jungelboka Jungelboken]* i Scenewebarkivet
1. divisjon fotball for kvinner 2009

**[[1. divisjon fotball for kvinner]] 2009** er den øverste divisjonen i fotball for kvinner. Divisjonen består av en, landsdekkende avdeling. Som et resultat av en regelendring i 2008, ble det fra og med 2009 12 lag i 1. divisjon. Lagene som kvalifiserte seg til spill i 1. divisjon var Alta, Donn, Fart, Gjøvik, Grand Bodø, Haugar, Larvik, Linderud-Grei, Manglerud/Star, Medkila, Orkla og Voss.  

Det var Fart og Larvik som rykket ned fra Toppserien, og Alta og Orkla som rykket opp fra 2.divisjon. Alta er det første laget fra Finnmark som er med i den nest øverste divisjonen i fotball for kvinner. Heller ikke Orkla har tidligere spilt  i den nest øverste divisjonen siden den ble samlet. I tillegg til Alta og Orkla har heller ikke Gjøvik, Voss, Manglerud/Star eller Linderud/Grei spilt i den øverste divisjonen.

Vinneren av 1. divisjon ble Linderud-Grei. De vant etter at de i nest siste omgang slo Manglerud-Star hjemme, samtidig som Fart og Alta spilte uavgjort. Donn tok andreplassen i samme serierunde, og greide å forsvare den ved å slå Orkla borte i siste serierunde. Gjøvik og Haugar rykket ned.

## Tabell


●
Alta
●
Medkila
●
Grand Bodø
●
Orkla
●
Voss
●
Haugar
●
Donn
●
Fart
●
Gjøvik
●
Linderud-Grei
●
Manglerud/Star
●
Larvik


## Referanser
Syndere i sommersol

***Syndere i sommersol*** er en roman av den norske forfatteren Sigurd Hoel, utgitt i 1927.

Romanen skildrer åtte unge mennesker – fire menn og fire kvinner – i noen sommeruker på et feriested. Den inneholder humor, satire, frisinnethet, generasjonsfølelse, strimer av undergangsfrykt og fremfor alt en grenseløs optimisme på sin egen generasjons vegne.

Romanen ble Hoels gjennombrudd, og Philip Houm skriver om den at «Mottagelsen av 'Syndere' ble særdeles livlig og mangeartet, slik som tilfellet har vært med de fleste av Hoels bøker. 'Syndere' opplevde den ære å bli utskjelt fra syv prekestoler på én og samme søndag, og den falt ikke i bare god jord bak den andre frontlinjen heller. Erling Falk rynket på nesen og ville ha det til at Hoel lot de unge menneskene leke en frivol lek med alvorlige idéer. Men der foreligger også andre vitnesbyrd, blant dem Arnulf Øverlands, som går ut på at den lille romanen har virket befriende på et helt slektledd.»

Romanen er filmatisert to ganger: i 1934 og 2001.

Forfatteren følger de samme personene videre i *Jeg er blitt glad i en annen* (1951).

## Referanser


## Eksterne lenker
* 
*
7,65 × 20 mm

**7,65 × 20 mm (7,65mm Long)** er en fransk patron for pistol, en kopi av amerikanske **.30 Pedersen (.30-18 Automatic)** patronen..

Den ble produsert for Pistol M1935  og i ble også brukt i MAS M38 maskinpistol. Den er en rett randløs patron og er litt lengre enn den vanlige 7,65 x 17 mm Browning (.32 ACP) patronen. Patronen ble utviklet for Pedersen-mekanismen, et spesielt sluttstykke som gjorde en Springfield M1903 om til en halautomatisk karabin med et 40-skudds magasin til bruk under første verdenskrig. Krigen sluttet før systemet kom i bruk.

Etter krigen demonstrerte amerikanerne sitt «hemmelige» våpen for de franske styrkene, og de tok opp patronen til bruk i egne pistoler og maskinpistoler, slik at patronen er best kjent under det franske navnet.

Selv om den har større volum enn vanlig 7,65 er den likevel vesentlig svakere enn 9 x 19 mm Luger, som tyskerne og britene brukte under andre verdenskrig, og som senere ble standard NATO-patron. Den ble produsert i større antall fra 1935 til 1960.

## Se også
*Liste over patrontyper
*:Kategori:Skytevåpen i kaliber 7,65 mm

## Referanser
Doctor medicinae veterinariae

**Doctor medicinae veterinariae**, forkortet **dr.med.vet.**, er en doktorgrad i veterinærmedisin, som ble innført ved Københavns Universitet i 1935. I Norge ble graden innført i 1959. Graden finnes også i Tyskland.
Bergljot Børresen

**Bergljot Børresen** (født 27. april 1936) er en norsk veterinær (dr. med. vet. og spesialist i klinisk patofysiologi), miljøforkjemper og forfatter. Hun har utgitt flere bøker og artikler om dyrs og menneskers adferd og samspill, og om husdyrbrukets betydning for etikk, økonomi, handel, økologi, folkehelse og kulturhistorie.

Børresen har forsket innen klinisk patofysiologi og undervist i befolkningsgenetikk. På 1970-tallet var hun medlem av regjeringens kjernekraftsikkerhetsutvalg. I 1986 var hun den første til å varsle den norske befolkning om alvoret av Tsjernobyl-ulykken.

Hun mottok Rachel Carson-prisen i 1993. Prisen ble overrakt av Thor Heyerdahl. Børresen fikk prisen for «flere tiårs arbeid gjennom bøker, artikler og etermedia – et arbeid drevet av innsikt, vidd og ærbødighet for menneskets plass i naturens store sammenheng».

## Bibliografi
* *Fiskenes ukjente liv*, 2007
* *Menneskenes verden sett med dyreøyne*, 2006
* *Den store boken om husdyrene og menneskene deres*, 2004
* *Hest i Norge*, 2002
* *Husdyrliv*, 1999
* *Den ensomme apen*, 1996/2006
* *Kunsten å bli tam*, 1994
* *Pyometra in the dog : a pathophysiological investigation* (avhandling, dr. med. vet.), 1984

## Referanser


## Eksterne lenker
* Bergljot Børresen på Bokhylla
Felix Kaspar

**Felix Kaspar** (født 14. januar 1915 i Wien, død 5. desember 2003 i Bradenton i Florida) var en østerriksk kunstløper som deltok i de olympiske leker 1936 i Garmisch-Partenkirchen.

Kaspar vant en olympisk bronsemedalje i kunstløp under vinter-OL 1936 i Garmisch-Partenkirchen. Han kom på tredjeplass bak sin landsmann Karl Schäfer og Ernst Baier fra Tyskland. Kaspar ble verdensmester to ganger, 1937 og 1938.

## OL-medaljer
* 1936  Garmisch-Partenkirchen -  Bronse i kunstløp, single herrer

## VM-medaljer
* 1937  Wien -  **Gull** i kunstløp, single herrer
* 1938  Berlin -  **Gull** i kunstløp, single herrer
* 1936  Paris -  Bronse i kunstløp, single herrer

## Eksterne lenker
*
Perler for Svin

**Perler for Svin** (engelsk: *Pearls Before Swine*) er en amerikansk humoristisk tegneserie tegnet og skrevet av Stephan Pastis.  I Norge går serien fast i blant annet Aftenposten og Kollektivet.

Den ble først publisert i de to amerikanske avisene Orlando Sentinel og The Washington Post i desember 2001. I 2007 gikk serien i over 400 aviser over hele verden. Serien vant Reuben Awards i kategorien beste avisstripe både i 2003 og 2006.

## Hovedkarakterer
Seriens univers er sentrert rundt antropomorfe dyr: 
* *Rotte*: en narcissistiske rotte.
* *Gris*: mer normal enn Rotte, men veldig naiv.
* *Sebra*: humanist som ser på det å beskytte seg selv som sin viktigste oppgave.
* *Geit*: den intellektuelle av dem.
* *Krokodillebrorskapet*: Krokodillebrorskapet er seriens antagonister og skurker. De er konstant ute etter å drepe og spise Sebra og Gris.

## Referanser


## Eksterne lenker
*  Daglige striper
Britisk Honduras

**Britisk Honduras** var betegnelsen på et britisk territorium på østkysten av Mellom-Amerika, sørøst for Mexico, etter at det ble en britisk kronkoloni i 1862. Honduras ble først erobret og bosatt av spanske erobrere på 1600-tallet. I 1964 ble det en selvstyrt koloni, og kolonien ble omdøpt til Belize i juni 1973. Full selvstendighet fikk området i september 1981. Britisk Honduras var Storbritannias siste fastlandsterritorium i Amerika.

Paristraktaten i 1783 mellom Storbritannia og Spania ga britene rettigheter til felle blåtrær i området mellom elvene Rio Hondo og Belizeelva. London-konvensjon i 1786 utvidet denne konsesjonen til også å utgjøre området mellom elvene Belizeelva og Sibun. I 1862 ble bosetningen i Belize i Hondurasbukta erklært som en britisk koloni under navnet Britisk Honduras, og representanten for den britiske kronen ble forfremmet til viseguvernør, underordnet guvernøren av Jamaica.

## Referanser


## Litteratur
* Knight, Charles, red. (1866): «British Honduras» i: *Geography. English Cyclopaedia*. **3**. London: Bradbury, Evans, & Co.

## Eksterne lenker
* Nettstedet til regjeringen i Belize 
* Belize, presentasjon fra The Commonwealth
* «A History of Belize», Belizes nettsted for turisme
* British Honduras Paper Money
Filmåret 1911

**Filmåret 1911** er en oversikt over lanserte filmer, fødte og avdøde filmpersonligheter i 1911.

## Årets filmer

## Fødsler

## Dødsfall
* 6. juni - Frithiof Strömberg, svensk skuespiller og operasanger (født 1878)
* 2. november – Kyrle Bellew, amerikansk skuespiller

## Referanser


## Eksterne lenker
*
Riga by- og sjøfartsmuseum

Riga by- og sjøfartsmuseum (latvisk: Rīgas vēstures un kuģniecības muzejs) holder til i en bygning tilknyttet domkirken i Riga, sentralt i gamlebyen i Riga. 

Rigas by- og sjøfartsmuseum fører sine røtter helt tilbake til Nikolaus von Himsels private samling som i året 1773 ble overlatt til Riga by og etablert som et museum. Museet er dermed et av de eldste museer i Europa. Ingen andre museer dekker Rigas historie på en bedre måte. 

I 1890-åra da domkirken ble restaurert ble de gamle klosterbygningene ombygd og tilpasset museet. 

Museet har utstillinger som viser Rigas historie fra middelalderen til i dag.
Riga var en viktig bye for handel- og sjøfart. Byens sjøfartshistorie er et av museets hovedtemaer, såvel under hanseatene som under Sovjetunionen. 

Rigas by- og sjøfartsmuseum har også ansvaret for flere mindre spesialmuseer, bl.a. Latvias museum for fotografi.

Museum History Riga Navigation D.jpg|Fra museets søylesal
Museum History Riga Navigation B.jpg|Fra museets utstilling om hansatiden

## Eksterne lenker
* Museets hjemmesider
Multietnolekt

**Multietnolekt** er den språkvarianten som oppstår når talere med flere ulike språk- og kulturbakgrunner tilegner seg et nytt språk, i motsetning til etnolekt, som betegner den varianten av et språk som oppstår når én bestemt etnisk gruppe tilegner seg språket.

Bruken av multietnolekt er gjerne knyttet til etableringen av en egen gruppeidentitet blant ungdommer som vokser opp i språklig og kulturelt heterogene urbane miljøer. Både ungdommer med og uten minoritetsbakgrunn kan være brukere av multietnolekt.

Ungdommer som snakker multietnolekt, kan i de fleste tilfeller veksle mellom denne og mer tradisjonelle varianter av majoritetsspråket. Det kan derfor være hensiktsmessig å snakke om bruken av multietnolekt som en *stil* mer enn som en fokusert varietet på linje med en dialekt.

Begrepet ble først brukt i 2000 av språkforskerne Michael Clyne og Pia Quist. 

Vi finner eksempler på multietnolekter i innvandrertette områder i de fleste større europeiske byer. I Skandinavia finner vi eksempler på multietnolekter på Nørrebro i København og i forsteder til Stockholm, som for eksempel i Rinkeby, samt i de østlige delene av Oslo.

## Karakteristiske trekk
En multietnolektisk språkstil er gjerne kjennetegnet av bruken en rekke lånord fra ulike innvandrerspråk. I norsk sammenheng har dette populært blitt betegnet som kebabnorsk. Multietnolektisk norsk er også gjerne preget av noen grammatiske trekk som er typisk for innlærere av norsk som andrespråk, som manglende subjekt-verb-inversjon i utsagnssetninger, samt en særegen prosodi som kan betegnes som en stakkato-aktig måte å snakke på.

## Referanser


## Eksterne lenker
* Om dansk multietnolekt
Arthur Roche

**Arthur Roche** (født 6. mars 1950 i  Batley Carr i Yorkshire i Storbritannia) er en britisk katolsk erkebiskop. Først var han biskop i England, til han ble kalt til den romerske kurie i 2012. Han ble prefekt for Kongregasjonen for gudstjenesten og sakramentsordningen i 2021. 
## Liv og virke
### Bakgrunn
Roche er fra en katolsk familie i Yorkshire. Han studerte til prest fra 1969 til 1975 ved St. Alban's College i Valladolid i Spania, der han tok en grad i teologi fra Comillas pavelige universitet.
### Prest
Han ble presteviet 19. juli 1975 av biskop William Gordon Wheeler av Leeds.

Han virket i bispedømmet Leeds til han i 1991 begynte på videre studier ved det pavelige universitet Gregoriana i Roma, og ble senere spiritual ved The Venerable English College i Roma. I 1996 ble han generalsekretær for den katolske bispekonferanse for England og Wales.

### Hjelpebiskop i Westminster
I april 2001 ble Roche utnevnt til hjelpebiskop av det katolske erkebispedømme Westminster. 
### Biskop av Leeds
I april 2002 ble han koadjutor biskop i Leeds, og i april 2004 rykket han inn som ordinær biskop der. 

Den 26. juni 2012 ble han utnevnt til sekretær for Kongregasjonen for gudstjenesten og sakramentsordningen, og fikk samme dagen personlig rang som erkebiskop. Det 27. mat utnevnte pave Frans han til prefekt for samme kongregasjon i den romerske kurie.

### Kardinalsnominasjon
Den 29. mai 2022 kunngjorde pave Frans sin intensjon om å kreere ham til kardinal den 27. august samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Domenico Enrici (1909-1997) *1955
* Erkebiskop Michael George Bowen (1930-2019) *1970
* Kardinal Cormac Murphy-O’Connor (1932-2017) *1977
* Erkebiskop *Arthur Roche* (1950-) *2001

## Referanser


## Eksterne lenker
* Catholic-Hierarchy
* Diocese of Leeds
Anderson Bruford Wakeman Howe

**Anderson Bruford Wakeman Howe** (også kjent under forkortelsen **ABWH**) var en konstellasjon av progressiv rock-bandet Yes. Gruppen besto av vokalist Jon Anderson, trommeslager Bill Bruford, keyboardist Rick Wakeman og gitarist Steve Howe, som alle var en del av Yes' mest suksessrike besetning tidlig på 1970-tallet. I tillegg var Tony Levin fra King Crimson med som bassist. 

ABWH-albumene har etterhvert blitt inkludert i Yes' offisielle diskografi på bandets nettsted.

## Utgivelser

De ga ut et selvtitulert album, *[[Anderson Bruford Wakeman Howe (album)|Anderson Bruford Wakeman Howe]]* i 1989 og konsertalbumet *[[An Evening of Yes Music Plus]]*, innspilt under turneen i 1989 og utgitt i 1993. De startet i 1991 arbeidet med et studioalbum nummer to, *Dialogue*, men materialet ble en del av Yes-albumet *[[Union (album)|Union]]*. Chris Squire la til bakgrunnsvokal på et par av låtene. 

## Yes...?
Selv om bandet ble initiert av Anderson som en gjenforening av Yes, var for eksempel Bruford ikke så begeistret for igjen å bli assosiert med Yes-navnet. På dette tidspunktet var navnet *Yes* eid av Anderson, Chris Squire og Alan White, og de to sistnevnte hadde planer om å fortsette Yes sammen med Trevor Rabin og Tony Kaye. 

Squire saksøkte Anderson for å få enerett til band-navnet, men saken ble løst utenfor rettssalen og navnet ABWH var et faktum. Andre navn som ble vurdert var *NO* og *The Affirmative*. Enkelte kritiserte navnevalget og mente at «Anderson Bruford Wakeman Howe» hørtes mest ut som et advokat-firma, noe Wakeman humoristisk mente ikke var langt unna sannheten. 

Turneen i 1989 ble kalt *An Evening of Yes Music Plus*, noe som også ble navnet på konsertalbumet som ble utgitt i 1993. På innspillingene til konsertalbumet var det Jeff Berlin som spilte bass, på grunn av at Tony Levin var syk. Mange fans anså ABWH for å være «det ekte Yes», bare ikke i navnet. Det bandet som faktisk het Yes, ble kalt *Yes-West* på grunn av at medlemmene hadde bosatt seg på vestkysten av USA (i Seattle og i California). 

## Union mellom ABWH og Yes

I 1991 smeltet bandet sammen med Yes, og etter *[[Union (album)|Union]]*-turneen ble Rick Wakeman og Steve Howe bedt om å forlate bandet mens Bill Bruford gikk tilbake til King Crimson.

Flere av sangene fra det planlagte albumet *Dialogue* ble omarbeidet og utgitt på albumet *Union*, men på Jon Anderson-utgivelsen *The Lost Tapes* og senere på Anderson-albumet *Watching the Flags That Fly*, kan man høre ABWHs originalversjoner.

## Diskografi
*1989 *[[Anderson Bruford Wakeman Howe (album)|Anderson Bruford Wakeman Howe]]*
*1991 *[[Union (album)|Union]]* (Yes)
*1993 *[[An Evening of Yes Music Plus]]* (konsertalbum)

## Referanser


## Eksterne lenker
*
RS 105 «Ruth Opsahl»

**RS 105 «Ruth Opsahl»** er ei  redningsskøyte som ble bygget for Redningsselskapet i 1989 ved West Products AS i Måløy. Skøyta ble finansiert ved at frk Ruth Opsahl donerte en hel bygård i på Torshov i Oslo til Redningsselskapet. Dette er den hittil største gaven gitt av en enkeltperson i selskapets historie.

Opprinnelig bar skøyta navnet «Ruth», det ble skiftet navn til Ruth Opsahl i 1995 etter en forlengelse fra 48 fot til 52 fot.

Pr. 1. januar 2008 hadde «Ruth Opsahl» som redningsskøyte berget 12 personer fra «den visse død», 25 fartøyer fra totalforlis, og gitt assistanse til totalt 2955 fartøy.

## Se også
*Liste over norske redningsskøyter

## Eksterne lenker
* Live tracking på www.aprs.fi 
* ''RS 105 «Ruth Opsahl» rescues «Scan Trans»'', YouTube
* ''Redningsskøyte berget havørn'', Nettavisen
Alajuela

**Alajuela** er en by i Costa Rica, og er hovedstad i provinsen Alajuela. Tar man utgangspunkt i kantonens innbyggertall, er den Costa Ricas nest største by etter hovedstaden San José. Kantonen Alajuela hadde 254&nbsp;886 innbyggere i 2011. Alajuela ligger 952 meter over havet, i Valle Central, 19 kilometer nordvest for San José.

Costa Ricas hovedflyplass, Juan Santamaría internasjonale lufthavn, ligger like ved Alajuela. Det samme gjør Costa Ricas største kjøpesenter, City Mall.

Fotballaga Alajuelense og Carmelita kommer fra Alajuela, og begger benytter Estadio Alejandro Morera Soto som hjemmebane.

## Bilder

Fil:Morera-Soto-lda.jpg|Estadio Alejandro Morera Soto


## Referanser


## Eksterne lenker
*
Alajuela (kanton)

**Alajuela** er en kanton i provinsen Alajuela i Costa Rica. Kantonen hadde 254&nbsp;886 innbyggere i 2011. Arealet er på 388,43 km². Costa Ricas nest største by, Alajuela, dekker det meste av kantonen.

## Distrikter
Kantonen Alajuela er delt inn i 14 distrikter:
* Alajuela
* San José
* Carrizal
* San Antonio
* Guácima
* San Isidro
* Sabanilla
* San Rafael
* Río Segundo
* Desamparados
* Turrúcares
* Tambor
* Garita
* Sarapiquí

## Referanser


## Eksterne lenker
*
Costa Ricas provinser

Costa Rica er delt inn i sju **provinser**. Provinsene er ytterligere inndelt i kantoner, som igjen er delt inn i distrikter.

Innbyggertalla i tabellen nedafor er fra 2011.

## Referanser
Ichilo

**Ichilo** er ei elv i Bolivia, på østsiden av Andesfjellene. Den har sitt utspring i departementet Santa Cruz i 2&nbsp;437&nbsp;meters høyde, hvor den kalles *Alto Ichilo* (Øvre Ichilo). 

Ichilo er 632&nbsp;km lang, med et nedslagsfelt på 15&nbsp;660&nbsp;km².
Wales’ førsteminister

**Wales' førsteminister** (engelsk: *First Minister of Wales*; walisisk: *Prif Weinidog Cymru*) er leder av Wales' regjering. Da embetet ble definert i *[[Government of Wales Act 1998]]*, ble det kalt **førstesekretær** (walisisk: *Prif Ysgrifennydd*) ettersom nasjonalforsamlingen for Wales hadde mindre utøvende makt enn nasjonalforsamlingene i Nord-Irland og Skottland. Navnet ble endret av koalisjonsregjeringen i 2000, og endringen ble ratifisert av *[[Government of Wales Act 2006]]*. På walisisk betyr *prif weinidog* også premierminister, men embetets navn på engelsk er *first minister* for å unngå en forveksling med Storbritannias premierminister.

Wales' nåværende førsteminister, siden 6. august 2024, er Eluned Morgan (Labour). Embetets offisielle sete er i Tŷ Hywel og Senedd i Cardiff Bay. Et kontor for embetet befinner seg også i bygningen til nasjonalforsamlingen for Wales i Cathays Park.

## Se også
Wales’ viseførsteminister

## Eksterne lenker
*Welsh Government: First Minister of Wales – ''offisielle nettsted''
Stanislav Indruch

**Stanislav Indruch** (født 6. oktober 1899, død 2. februar 1974) var en tsjekkoslovakisk turner. 

Han deltok i verdensmesterskapet i turn 1922, der det tsjekkoslovakiske laget vant gull foran Jugoslavia. I dette VM-et vant han også to individuelle medaljer; sølv i bøylehest og skranke. Han fikk 6.-plass i den individuelle sammenlagtkonkurransen. 

Han har også deltatt i to OL; i 1920 og 1924, men han har ingen OL-medaljer. I 1920 kom han på 4.-plass i mangekampen sammenlagt, og i 1924 fikk han 18. og 19.-plass i hhv skranke og svingstang. 

## Referanser


## Eksterne lenker
*
Václav Wirt

**Václav Wirt** (født 9. september 1893 i Praha, død 16. desember 1962 samme sted) var en tsjekkoslovakisk turner.

Han deltok i turn under Sommer-OL 1920, og var der med på det tsjekkoslovakiske laget som fikk 4.-plass i lagkonkurransen.

## Referanser


## Eksterne lenker
*
Justin

**Justin** er et mannsnavn dannet som en kortform av *Justinus*, en lantinsk variant form av det romerste familienavnet *Justus*. Betydningen av navnet er «rettferdig».

## Utbredelse
*Justin* har vært et populært navn i USA i fra 1970-årene og hadde en popularitetstopp med 1.8% i 1988.

I England var *Justin* mest brukt i 1970-årene.

|}

## Kjente personer med navnet
Personene i listen er ordnet kronologisk etter fødselsår.
* Justin Rose (f. 1980), engelsk golfspiller
* Justin Timberlake (f. 1981), amerikansk sanger og skuespiller, kjent som vokalist i 'N Sync
* Justin Townes Earle (f. 1982), amerikansk musiker
* Justin Bieber (f. 1994)

## Referanser


## Eksterne lenker
*
Historiske steder og kulturminner i Antarktis

**Historiske steder og kulturminner i Antarktis** er steder eller monumenter av anerkjent historisk verdi som er blitt utpekt som spesielle verneområder eller forvaltningsområder i Antarktis, eller som ligger innenfor slike områder. Disse føres opp på listen over historiske steder og kulturminner (*Historic Sites and Monuments, HSM*) som ble opprettet i 1972.

Forslag om oppføring av nye steder og kulturminner kan godkjennes av Antarktistraktatens konsultative parter. Registrerte historiske steder og kulturminner skal ikke skades, fjernes eller ødelegges. På hvert sted finnes det oppslag på engelsk, fransk, spansk og russisk som gir en forklaring på områdets vernestatus.

Av de 95 oppføringene på lista (pr. 2021), forvalter Norge alene eller sammen med andre nasjoner ni historiske steder eller kulturminner, alle knyttet til norsk polarhistorie.

## Liste over historiske steder og kulturminner i Antarktis

## Eksterne lenker
* 
* Vedlegg V til Protokoll om Miljøvern til Antarktistraktaten. Lovdata
* Area Protection and Management / Monuments. Antarktistraktaten

* Historic Sites & Monuments in Antarctica. International Polar Heritage Committee
* Antarctic Historic Sites The Antarctic Circle
* Kulturminner i Antarktis truet. forskning.no 11. juni 2004
Vilja

**Vilja** er et opprinnelig finsk kvinnenavn som betyr «rikdom». Ordet *vilja* betyr også «korn» på finsk og «vilje» på svensk.

*Vilja* har finsk navnedag 12. september.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Vilja Savisaar (f. 1962), estisk politiker

## Annen bruk av navnet
* *Vilja* er en låt av det finske bandet Tenhi

## Referanser


## Eksterne lenker
*
Otterstad

**Otterstad** er et norsk slektsnavn og gårdsnavn. Navnet er sammensatt av mannsnavnet Ottar og sted.

Det finnes fem norske gårder som opprinnelse for familienavnet Otterstad. En har navnet fra nær Hvittingfoss i Kongsberg kommune i Buskerud, en fra Rygge i Østfold, en fra Elverum i Hedmark,en i Modalen på Vestlandet og en i Skaun i Trøndelag

**Otterstad** er også et kirkested i Lidköping kommune i Sverige, på Kållandsö i Vänern.

## Kjente personer
* Karl Johan Otterstad, musiker og dirigent.
* Fredrik Otterstad, sanger og kordirigent.
* Evald Otterstad, filmregissør

## Referanser
MAT-49

**MAT-49** er en maskinpistol utviklet av den franske våpenfabrikanten *Manufacture Nationale d'Armes de Tulle* (**MAT**) for bruk i den franske hær.

Våpenet ble produsert på MAT fabrikken fra 1949 til midten av 1960-tallet, da produksjonen ble flyttet til *Manufacture d'Armes de St-Etienne* (**MAS**), hvor produksjonen foregikk frem til 1979. **MAT-49** ble da erstattet av automatgeværet FAMAS, og ble så faset ut av service.

**MAT-49** ble brukt i større omfang under den første indokinesiske krig, frigjøringskrigen i Algerie og under Suezkrisen i 1956. 

Som standard er våpenet kamret for kaliber 9 x 19 mm Luger ammunisjon, og bruker et 20-patroners enkeltraders våpenmagasin for bruk i ørken eller et 32-patroners magasin hvor patronene ligger annenhvert for vanlig bruk. Mekanismen har masseretardert sluttstykke og skuddhastigheten er rundt 600 skudd i minuttet. En modifisert utgave for politiet, **MAT 49/54**, har to avtrekkere, en for halvautomatisk ild, og en for helautomatisk ild. Men som standard gir våpenet kun helautomatisk ild.

## Eksterne lenker
* 
* MAT-49 hos Modern Firearms
Torleiv Austad

**Torleiv Austad** (født 1937) er professor emeriti i teologi ved MF vitenskapelig høyskole. 

Han tok teologisk embetseksamen (cand.theol.) i 1962 ved MF, og hadde deretter et studieopphold i Erlangen i Tyskland. Etter at han ble ordinert hadde han tjeneste som feltprest i H.M. Kongens Garde. Deretter var han forskningsstipendiat ved Norges almenvitenskapelige forskningsråd (NAVF) i perioden 1966–1969, og ble ansatt ved Menighetsfakultetet i 1969 med systematisk teologi som fagfelt.

Han tok doktorgraden (dr. theol.) ved Universitetet i Oslo (UiO) i 1974 med avhandlingen *Kirkens Grunn. En analyse av en bekjennelse fra okkupasjonstiden 1940–1945*. Han var professor ved MF fra 1982 til 2007 og har også vært dekan ved MF.   

I 1965 ble han redaksjonssekretær i ''Luthersk Kirketidende'', der han var redaktør fra 1973 til 1982. Han har også vært leder av Den norske kirkes lærenemnd. 

Han ble tildelt H.M. Kongens gullmedalje i 1964, samme år som han tok praktikum og ble ordinert til prest.

## Bibliografi
* 1970: *Krig eller fred?* Stavanger
* 1971: *Ansvar for andre*. Oslo
* 1974: *Kirkens grunn*. Oslo
* 1976: *Krig og militærnekting*. Oslo
* 1980: *Skapt til å tjene*. Oslo
* 1989: *Bønn til Gud*. Oslo
* 1994: *Troens pust*. Oslo
* 2020: *Livet har opna seg!* (Efrem forlag) ISBN 9788292922569

## Referanser


## Eksterne lenker
* 
*
Kaldfjord

**Kaldfjord** er ei bygd i Tromsø kommune i Troms. Den ligger innerst i Kaldfjorden på Kvaløya, rundt 15&nbsp;kilometer vest for Tromsø sentrum. Grunnkretsen Kaldfjordbotn hadde 870 innbyggere i 2015. Tettbebyggelsen i bygda, som fram til 2012 var regnet som et eget tettsted, inngår nå i tettstedet Kvaløysletta.

Kaldfjord har en del småindustri. Fylkesvei 862 går gjennom bygda, og fra Eidkjosen går fylkesvei 858 sørover til Larseng og via Ryatunnelen, til Vikran på Malangshalvøya.

## Referanser